Risgo cheolochico

Un risgo cheolochico ye un risgo natural que consiste en tot proceso, situación u escayeiximiento en o medio natural, indueito y mixto, que puet fer una desferra y un perchuicio economico u social pa bella comunidat y que precisa de criterios cheolochicos pa la suya predicción, prevención u corrección.

D'alcuerdo con esto os risgos se clasifica en función d'os procesos cheolochicos naturals que actuan sobre personas u los biens materials y seguntes as accions humanas que los intensifican.

A hidrosfera y las cheosferas i intervienen, y de fueras d'os risgos d'orichen interno, tienen una dependencia d'o clima u de l'orache.

A causa d'as perduas humanas y economicas, a cheolochía y a incheniería investigan huei mes que nunca os risgos cheolochicos pa l'actividat humana, d'una traza que encara que no puedan fer res pa evitar as catastrofes, si que pueden prevenir-ne u aminorar-ne as suyas desferras.

O estudio d'os risgos en cheolochía actual s'enmarca en o contexto d'a polemica actualismo-catastrofismo. Huei, a fins d'o sieglo XX, a cheolochía abandona l'actualismo, que li ha permeso de progresar y ha tornato a un catastrofismo, pero sin connotaccions teolochicas u miticas d'o pasato y refirmato en datos fisicos, quimicos u biolochicos, o neocatastrofismo, que amuestra a espectacularidat d'as fuerzas d'a tierra cuan son desligatas, ye o que podemos veyer en una gran inundación, un grant esliz u un vulcanismo devastador.

Os principals risgos cheolochicos s'achuntan en cuatre grupos, pero a sobén son asociatos, por eixemplo un esliz se produce mientres o dimpués d'un tierratremol.

Una clasificación d'os risgos cheolochicos naturals ye:
 Risgos cheodinamicos internos
 Risgos sismicos
 Risgo volcanico
 Diapiros
 Risgos cheodinamicos externos
 Movimientos de ladera
 Suelos expansivos
 Subsidencias y colapsos (sulsidas, esboldregamientos).
 Desplazamiento de dunas
 Risgos en zonas costeras
 Inundacions

 Bibliografía 
 Diodora Calvo Aldea, Maria Teresa Molina Álvarez y Joaquín Salvachúa Rodríguez: Ciencias de la tierra y medioambientales. 2º Bachillerato. 2010 Mc´GrawHill.

*